Diari Oficial de la Generalitat Valenciana


Sumari del DOGV 10411, del 12-12-2024 (2024/13263)

RESOLUCIÓ de 5 de desembre de 2024, de la Direcció General de Centres Docents, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2024-2025, corresponents a les etapes d’Educació Primària, Educació Especial, Educació Secundària Obligatòria, cicles formatius de grau bàsic i Batxillerat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10029

Data del DOGV
:   12-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13141

CVE
:   NKDN-T-3812-68007

Data del document
:   05-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * despeses d'escolaritat
    * suport econòmic
    * desastre natural
    * ensenyament privat

Mitjançant l’Orde 26/2016, de 13 de juny, de la Conselleria d’Educació, Investigació, Cultura i Esport, es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana, i es determinen les bases reguladores de les subvencions destinades a centres docents privats concertats i centres docents de titularitat de corporacions locals (DOGV 7806, de 15 de juny), modificada per l’Orde 9/2023, de 28 de març, de la Conselleria d’Educació, Cultura i Esport (DOGV 9566, de 31 de març).

Mitjançant la Resolució de 14 de maig de 2024, de la Conselleria d’Educació, Universitats i Ocupació, per la qual es convoquen subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular per al curs escolar 2024-2025 (DOGV 9867, de 10 de juny).

La depressió aïllada en nivells alts (DANA) que va afectar la Comunitat Valenciana entre el 28 d’octubre i el 4 de novembre de 2024 ha ocasionat greus danys en infraestructures i béns essencials, i va impactar de manera directa en els centres educatius i en la disponibilitat de recursos fonamentals per a l’ensenyança. En este context, garantir l’accés als llibres de text i materials curriculars és una prioritat per a mitigar les conseqüències d’esta emergència i assegurar que l’alumnat puga continuar la seua formació en igualtat de condicions.

Atés el mandat del Reial decret llei 6/2024, de 5 de novembre, i el Decret llei 11/2024, de 12 de novembre, s’establixen mesures específiques per a atendre les necessitats derivades dels danys patits en els centres educatius.

Mitjançant l’annex II de la Circular 7/2024, de la Conselleria d’Educació, Cultura, Universitats i Ocupació, referent a la prestació del servici educatiu en municipis afectats per la DANA, es dicten instruccions sobre les ajudes econòmiques a la reposició i renovació de llibres de text i materials curriculars.

Finalitzat el termini extraordinari per a comunicar els danys produïts per la DANA, els centres docents privats concertats i de titularitat de corporacions locals que figuren en l’annex I han comunicat a la Conselleria d’Educació, Cultura, Universitats i Ocupació, a través de l’informe indicat en la Circular 7/2024, les seues necessitats en concepte de reposició i de renovació de llibres de text i material curricular per al curs 2024-2025 que hagen sigut danyats per la DANA, corresponents a les etapes d’Educació Primària, Educació Especial, Educació Secundària Obligatòria, cicles formatius de grau bàsic i Batxillerat.

S’han realitzat les actuacions pertinents per a verificar que cada un dels centres docents beneficiaris ha complit els requisits i ha aportat la documentació que s’indica en l’esmentada circular.

D’acord amb el que s’establix en l’apartat nové, punt 1, de l’esmentada resolució, amb la finalitat d’agilitzar l’abonament de les dotacions als centres docents, es podran concedir els imports a través de successives resolucions, atenent exclusivament la data de conformitat de la comunicació de necessitats presentada pel centre.

La Subdirecció General de Centres Docents, com a òrgan instructor del procediment, ha emés l’informe de conformitat corresponent; ha formulat la proposta de concessió d’ajudes als centres docents que es detallen a continuació, i ha sigut elevada a la Direcció General de Centres Docents, perquè la resolga.

Vista esta proposta, i fent ús de les atribucions que m’atorga l’article 35.2 de l’Orde 26/2016, de 13 de juny, de la Conselleria d’Educació, Investigació, Cultura i Esport, abans esmentada,

RESOLC

*Primer*

Resoldre parcialment la convocatòria i concedir als centres docents que figuren en l’annex I els imports per a fer efectiu el pagament destinat a la reposició i renovació de llibres de text i material curricular per al curs 2024-2025, per un import total de 112.517,92 euros.

*Segon*

De l’import total concedit a estos centres (112.517,92 euros), 72.079,09 euros, corresponents a l’Educació Primària i Educació Especial, es finançaran amb càrrec a la línia de subvenció J319873399, centre gestor A69756411QS4577, funcional 422A00. Per la seua part, 40.438,83 euros, corresponents a l’Educació Secundària Obligatòria, cicles formatius de grau bàsic i Batxillerat, es finançaran amb càrrec a la línia de subvenció S741545599, centre gestor R16871584DT2213, funcional 422B00, previstes les dos línies en l’actual Llei de pressupostos de la Generalitat.

*Tercer*

Atés que esta subvenció està exceptuada del règim de pagament anticipat establit en la Llei 1/2015, de 6 de febrer, de la Generalitat, i d’acord amb el que establix l’article 44.2.e de la Llei 8/2023, de 27 de desembre, de pressupostos de la Generalitat per a l’exercici 2024, s’abonarà amb caràcter anticipat el 100 % dels imports concedits una vegada dictades les corresponents resolucions. Així mateix, i d’acord amb el que establix l’esmentat article, els beneficiaris d’esta subvenció estan exempts de la prestació de garanties per pagament anticipat.

*Quart*

S’ordena la publicació d’esta resolució en el *Diari Oficial de la Generalitat Valenciana*  i en la pàgina web de la Conselleria d’Educació, Cultura, Universitats i Ocupació.

De conformitat amb els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició s’ha d’interposar davant del conseller d’Educació, Universitats i Ocupació en el termini d’un mes a comptar de l’endemà de la notificació a l’interessat.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la notificació a l’interessat o a partir del dia següent en què es notifique la resolució expressa del recurs de reposició o en què este haja d’entendre’s presumptament desestimat.

  

València, 5 de desembre de 2024

(p. d. Resolució 13.04.2022; DOGV 9328, 29.04.2022)

Jorge Cabo Martínez

Director general de Centres Docents

Esta disposició conté annexos. Consulteu-ne la versió en PDF.